lflage/wiki-talks huggingface dataset:
Berjocht oerlis:Ynfoboks rivier

message: | bestjoerlike ienheid       = 
| namme bestjoerlike ienheid = 
Is dat Provinsje | Fryslân of Fryslân | Provinsje?
Ik wol oannime dat in boarne in eigen namme hawwe kin, mar in mûning?
Ik sjoch al wêr't de sydrivieren komme, mar wêr komme de ôftakkings?
Mysha (oerlis)
replies: text: Yndie, it soe better 'mûning by/ûnder' wêze kinne. It bestjoerlike-ienheidsprobleem sjoch ik sa gau net. Drewes (oerlis) 2 feb 2018, 16.50 (CET)
replies: text: :Ris even sjen... bestjoerlike ienheid, dat ferskilt fansels per lân. Yn Nederlân binne dat provinsjes, yn 'e Feriene Steaten binne it steaten (gemeenten en countys sille oer it algemien te lyts wêze om yn in ynfoboks rivier te neamen). Dus (bgl.) 'bestjoerlike ienheid' = 'provinsje' ; 'namme bestjoerlike ienheid' = "Fryslân'. Wat de boarnen en mûnings oangiet it folgjende. Nimme we de Ryn, dan soe it sá kinne: 'boarne' = Alpen ; 'lokaasje boarne' = Tomasee ; 'mûning' = Noardsee ; 'lokaasje mûning' = Hoek fan Hollân. Je hawwe fansels beheinde romte yn sa'n ynfoboks, dat it kin net oars as it moat yn tillegramstyl werjûn wurde. Ik sil der nochris even nei sjen. Miskien dat it wol wat dúdliker kin. Fertakkings hie ik net op sind. Ik sil sjen dat ik dy der noch yn set. Ieneach fan 'e Esk (oerlis) 3 feb 2018, 16.11 (CET)
Okee, no haw ik fan "boarne" makke: "ûntspringt yn" en "mûning" is wurden: "mûnet út yn". Ik hoopje dat dat in soad fan 'e betizing weinimme sil. Ek haw ik "fertakkings" deryn set op it plak fan "wetterfallen", want dat hie dochs net folle sin. Ieneach fan 'e Esk (oerlis) 3 feb 2018, 16.41 (CET)
thread_title:  Neiere útlis?
Berjocht oerlis:Ynfoboks plak yn Sweden

message: Goeie! Wa kin my helpe by it foarweardlik sjen litten fan de griize separaasjestreepkes tusken rigen? Ik soe dy graach allinnich sjen wolle as de parameters binnen dy groep rigen brûkt wurdt. Tige tank! Mathys1995 (oerlis) 25 feb 2018, 13.26 (CET)
replies: text: Is der in foarbyld fan in side of berjocht dat soks docht? Mysha (oerlis)

message: Wat is der krekt wêrom dy koördinaten fuort moasten? Doocht it net sa't it no is? Mysha (oerlis)
thread_title:  Koördinaten
Oerlis:De Waadhoeke

message: Kin dizze side net better omneamd wurde ta "Waadhoeke"? Ik leau net dat "De" by de offisjele namme heart. Mathys1995 (oerlis) 11 mrt 2018, 23.07 (CET)
 Nee, mar dat stiet ek dúdlik yn 'e tekst. De ynlieding seit: De Waadhoeke (Nederlânsk: Wadhoek of Waddenhoek; offisjeel de tuskenbeiden foarm: Waadhoeke; Biltsk: Waadhoek; Frjentsjertersk: Wâdhoeke) is in gemeente ... en fierderop stiet dat de ynwenners yn in referindum út trije foarsortearre nammemooglikheden kieze koene. Yn 'e earste omgong foel "Franeker" ôf. De oerbleaune mooglikheden, 'Nij-Westergo' en 'Waadhoeke', wiene beide net geef Frysk ('Nij-Westergoa' en 'De Waadhoeke') en net geef Nederlânsk ('Nieuw-Westergo' en 'Wadhoek'), en dêr kaam frijwat krityk op. De offisjele namme is dus it healslachtige 'Waadhoeke', dat we op 'e Wikipedy ferfryske hawwe ta it gevere 'De Waadhoeke', krekt sa't we bygelyks ek 'Smellingerlân' dogge, wylst de offisjele namme 'Smallingerland' is. Ieneach fan 'e Esk (oerlis) 11 mrt 2018, 23.41 (CET)
replies: text: Moaiere útlis hie ik net krije kinnen, dat tank dêrfoar. Sil dy skriuwwize ûnthâlde foar nije siden dy't ik noch skriuwe sil. Mathys1995 (oerlis) 12 mrt 2018, 00.01 (CET)
replies: text: : En oars is der noch gjin man oerboard, want 'Waadhoeke' linkt gewoan troch hjirhinne. Ieneach fan 'e Esk (oerlis) 12 mrt 2018, 00.04 (CET)
replies: text: :: Sa is dat. Binne jo op deselde wize ek foar it ferfryskjen fan nammen fan oare (net-Fryske) gemeenten yn Nederlân? Bin fan doel om noch in pear nije siden te skriuwen, mar sit allinnich wat mei de skriuwwizen yn de mage. Mathys1995 (oerlis) 12 mrt 2018, 00.14 (CET)
replies: text: ::: Yn prinsipe wol, mar binnen grinzen. Ik soe der bygelyks net foar wêze om fan Zoetermeer 'Swietermar' te meitsjen, dat fyn ik dan wer wat te fier gean, mar dingen as Volendam/Foalendam, Monnickendam/Mûntsjedam of Nieuwer-Amstel/Nijer-Amstel fyn ik logyske ferfryskings. It kin fansels ek sa wêze dat in logyske ferfrysking net brûkt wurdt om't de Hollânske foarm sa ynboargere is, lykas by Eindhoven/Einhôven. We sille soks dus fan gefal ta gefal besjen moatte. Jo meie oer jo ferfryskingsideeën fansels altyd oerlizze, mar it is net sa dat jo yn 't foar goedkarring foar in ferfrysking hoege te sykjen, hear. As oare meidoggers it der net mei iens binne, dan hearre jo it wol en in artikel kin altyd efterôf noch omneamd wurde. Ieneach fan 'e Esk (oerlis) 12 mrt 2018, 00.27 (CET)

message: Goejûn. Ik haw sjoen wat jo mei de ynfoboks dien hawwe, en it sjocht der mar kreas út. Wat ik wol spitich fyn is dat de foto dy't ik boppe-oan yn 'e ynfoboksen fan Fryske gemeenten set hie, no ûntbrekt. Ik haw ferline jier nochal wat wurk hân fan it útsykjen fan foto's dy't foar eltse gemeente tapaslik wiene. Is it net mooglik om dy yn jo ynfoboks op te nimmen? Ieneach fan 'e Esk (oerlis) 21 mrt 2018, 19.18 (CET)
replies: text: Jawis! Ik leau dat ik it samar fergetten ha! Ik sil der fuortendaliks even mei oan de gong. Mathys1995 (oerlis) 21 mrt 2018, 19.33 (CET)
thread_title:  Plaatsje yn Ynfoboks
Oerlis:Tolve Apostels fan Ierlân

message: The Twelve Apostles of Ireland Challenge is an edition competition seeking to create and improve articles on the Twelve Apostles of Ireland. Anyone in any language can subscribe and collaborate on building or translating articles relating to the Twelve Apostles. Medals and real icons will be rewarded to the winners. To participate, one just needs to subscribe here and start collaborating. Dia Duit! Leefeni de Karik (oerlis) 27 mrt 2018, 02.37 (CEST)
thread_title:  Twelve Apostles of Ireland Challenge
Oerlis:Nacht fan de Lange Messen

message: Minsken, ik lês krekt it foarstel 'Nacht fan de Lange Messen' te feroarjen yn 'Nacht fan de Lange Knyften'. Ik bin sels in Wâldpyk en sis tsjin in herder of oar lyts meske wolris knyft, mar it is in dialektwurd en dan ek noch allinnich foar bepaalde type messen. Dus as antwurd op de fraach: Ik soe it wurdsje 'messen' oanhâlde. Groetnis --Kening Aldgilles (oerlis) 10 aug 2018, 14.49 (CEST)
replies: text: Tanke, dan dogge wy dat. Groetnis  Kneppelfreed (oerlis) 10 aug 2018, 18.30 (CEST)
thread_title: Titel
Oerlis:Grêft

message: Goeiemiddei. Hoe wie dat ek wer mei Drachten, Drewes? Dêr wie ek wat mei it op 'e nij graven fan in grêft, net? Of wie dat in feart? Der stiet my noch al wat fan by, mar it fijne wit ik der net mear fan. Ieneach fan 'e Esk (oerlis) 4 sep 2018, 14.50 (CEST)
replies: text: Jo bedoele de Drachtster Feart (wetter) dy't fan de Suderhegewei nei it sintrum trochlutsen waard en yn 2015 offisjeel iepene waard. Drewes (oerlis) 4 sep 2018, 16.08 (CEST)
replies: text: : Ah, dat wie it. Ik wist dat der wat wie, mar wat krekt, dat wie ik kwyt. Mar in feart is gjin grêft, fansels, dat dan set ik it hjir mar net by. Yn elts gefal tank foar de ynfo. Ieneach fan 'e Esk (oerlis) 4 sep 2018, 16.13 (CEST)

message: Neffens my is, yn Fryslân, in singel gjin grêft (ik staverje it mar offisjeel, mar haw nea oars heard as greft). Frysk Hânwurdboek: Singel, leane nei of om in hiem hinne, of om in stêd hinne. (Drewes)
replies: text: Jo hiene samar gelyk hawwe kind, want ik leau net dat ik dit neisjoen hie doe't ik it út it Nederlânsk oernommen hie. Wol wat ûnsoarchfâldich fan my, mar goed. Mar hjirboppe jouwe jo allinnich de earste fan 5 betsjuttings dy't yn it Frysk Hânwurdboek steane:
replies: text: :"1: leane nei of om in hiem hinne, of om in stêd hinne; 2: grêft om in hiem of stêd hinne; 3: leane yn in bosk, tusken boskperselen; 4: koarde om it koarkleed fan in pryster; 5: búkrym fan in hynder."

text: Nûmer 2 is likernôch synonym mei grêft, al moat ik tajaan dat ik dat wurd yn it Frysk noch nea brûken heard haw. Ieneach fan 'e Esk (oerlis) 3 nov 2018, 22.07 (CET)
thread_title:  Singel
Oerlis:De Jouwer

message: Goeie. Wat is in Hamburchfarder (ek wer)? Drewes (oerlis) 21 sep 2018, 20.23 (CEST)
replies: text: In houten skip dat op Hamburch farde, sjoch hjirre. Frou Watzema (oerlis) 21 sep 2018, 21.40 (CEST)

message: Sjoch opmerking oerlisside Joure op nl:. Is der in boarne foar de bewering Om 1400 hinne waarden in soad kanalen groeven troch Hamburchfarders. Dy sochten in plak op skreiershoek ..... , omdat dizze plakken relatyf feilich wiene foar de freze Noarmannen? En ik soe ek wolris witte wolle wêr't dy Hamburchfarders op De Jouwer wei kamen, Starum, Hylpen, Boalsert, dy't Hânzestêden wiene?. Drewes (oerlis) 24 sep 2018, 12.36 (CEST)
thread_title:  Noarmannen en Hamburchfarders
Oerlis:Tsjerke fan Aldhoarne

message: , in federaasje oangean is wat oars as in fúzje oangean. It ferfangen fan 'federearre' troch 'fusearre' is grif net wat bedoeld waard. Frou Watzema (oerlis) 1 okt 2018, 23.08 (CEST)
replies: text: . Jo hawwe fansels gelyk. Ik haw der een federaasje fan makke. Drewes (oerlis) 2 okt 2018, 10.27 (CEST)
thread_title:  Federaasje
Oerlis:Basilique de Valère

message: Is der reden om de Frânske namme oan te hâlden? De side koe ek omsetten wurde yn Basilyk fan Valère. Frou Watzema (oerlis) 16 okt 2018, 11.34 (CEST)
replies: text: Nee, der is neat op tsjin om de namme te ferfryskjen, krekt oarsom, it is gebrûklik. Drewes (oerlis) 16 okt 2018, 16.34 (CEST)
thread_title:  Namme
Oerlis:Lemmerboat

message: Is it "Lemmer" yn "Lemmerboat" net bedoeld yn eigenskipswurdlike sin? Dan soe it yn it Frysk "Lemsterboat" wêze moatte. Ieneach fan 'e Esk (oerlis) 9 mrt 2019, 19.52 (CET)
replies: text: Mei oersetten is dat wol sa, mar wy sizze hjir altyd de Lemmerboat. Yn it Hollânsk soe it dan ek 'Lemster boot' west hawwe moatte. Frou Watzema (oerlis) 9 mrt 2019, 20.04 (CET)
replies: text: :Ah. Okee. Ieneach fan 'e Esk (oerlis) 9 mrt 2019, 20.54 (CET)

text: Faaks kinne jo it plaatsje fan dizze side brûke. Drewes (oerlis) 9 mrt 2019, 21.33 (CET)

message: Wêrom moast "Dolle" Tiisdei feroare wurde yn "Mâle" Tiisdei? "Dol" is in gewoan Frysk wurd, it stiet dan ek gewoan yn myn Fryske wurdboek fan mear as 1200 siden en no soe soks fout wêze? Boppedat wie der in gesachhawwende boarne hjir foar 'Dolle' Tiisdei. "Male Tiisdei" liket my in optinksel ta. Boppedat is "mâl" ek net 'Frysker' as "dol", as in term as 'Frysker' al bestiet.(op autobussen stiet wolris 'Frysker')  Wa betinkt soks as "Mâle Tiisdei"? Dêr is gjin dochs gjin gesachhawwende boarne foar sa'n beneaming? In ensyklopedy moat basearre wêze op boarnen en net op wat in 'tafallige skriuwer' betinkt, dan krijt men ommers de gekste staveringsfoarmen dy 't gjin lêzer begrypt. In ensyklopedy moat antwurden jaan en gjin fragen oproppe oer ynhâld en taaleigen. In ensyklopedy moat wol serieus nomd wurde. (Oars is net mear as in  'Wynskoat' en 'Bunskoat' lykje yn myn eagen ek gewoan opstigings dy't net basearre binne op boarnen). Frou Watzema (oerlis) 10 mrt 2019, 09.39 (CET)
replies: text: Earst dit: ik ha it net betocht, mar fierders ek net oer neitocht. Twad, 'dol' kin yndie ek ha ik sjoen yn de wurdboeken fan J.W Zantema en W. Visser (dy waarden yndertiid in soad troch ús rieplachte). Treds Visser jout ûnder dol ûnder mear 'mâl', dat sa nuver is't no ek wer net dat in Nederlânske dolle by ús 'mâle' wurden is. Dolle Tiisdei mei om my ek. Oer dat 'Fryskere'. Yn de oertiid fan Wikipedy hawwe guonlju yndie alle war dien om it Frysk hjirre sa min mooglik op it Nederlânsk lykje te litten, faaks ek nije wurden betocht, en harren dêrby net in protte bekroade om besteande gesachhawwende boarnen. Drewes (oerlis) 10 mrt 2019, 19.47 (CET)
thread_title:  net mâlder
Oerlis:Sweagerfean

message: Ynwennertal 1957 strookt net mei de tallen yn it rychje. Aliter (oerlis) 24 jun 2019, 05.59 (CEST)
replies: text: :Miskien moast it 316 wêze en waard mei fersin in 9 yntypt ynstee fan in 3.Kneppelfreed (oerlis) 24 jun 2019, 08.36 (CEST)
Wy hawwe krekt oernaam wat der yn 'e boarne stiet, mar yndie, mei in trije paste it goed yn it rychje. Soks dan mar. Aliter (oerlis) 26 jun 2019, 19.25 (CEST)
thread_title:  Ynwenners
Oerlis:Grypskerk

message: No is der lêsten in stimming oer de nammen west, mar ik freegje my ôf hoe akkuraat de oanhelle kaart/boarne yn it gefal fan dit doarp is. Nearne op it ynternet en yn de media sjoch ik yn it Frysk de namme Grypskerk brûkt wurden, oeral wurdt it as Gryptsjerk of Grypstsjerk stavere. Sels sis ik ek altyd Gryptsjerk, hjir op Wikipedy lês ik foar it earst yn myn libben dat it Grypskerk wêze soe. 
De boarne dy't oanhelle wurdt is oan de âlde kant, en sa't wy allegear witte is de stavering fan in taal in altyd trochgeand en feroarjend proses. It liket my net winsklik om in namme/skriuwwize te brûken dy't yn de praktyk net ynboargere is, yn myn eagen is dat hjir no wol it gefal. Myn foarstel is dan ek om de wiziging fan de sidenamme ûngedien te meitsjen. PDZ124169 (oerlis) 20 jul 2019, 01.20 (CEST)
replies: text: Ik bin dêr foar. Grypskerk: fleis noch fisk. Grijpskerk fyn ik oars ek prima. Drewes (oerlis) 20 jul 2019, 19.07 (CEST)
replies: text: :Jo wenje der tichterby as ik, ik gean dêrom op jo ôf en bin dan ek foar oanpassing. Miskyn ek efkes melde op de side mei Stimmerij? Dan bliuwt it Oerlis wat by elkoar. Binne der mear plakken krekt oer de Grins dêr't sok mûnling brûken by spilet?  Frou Watzema (oerlis) 20 jul 2019, 19.45 (CEST)
Tsja, as ik dit lês, freegje ik my ôf wêrom't we der eins oer stimd hawwe. As it resultaat dochs daliks wer ter diskusje steld wurdt, dan hiene we it ek likegoed litte kinnen. Wat de oanhelle boarne oanbelanget, dy is út 1986, wat hartstikkene resint is, kwa soksoarte boarnen fan Frysktalige plaknammen. As je it stikje hjirboppe lêze, soene je sizze dat it om in kaart giet út 1650 of sa. Wat de akkuratens oangiet, dêr kin ik fansels net foar ynstean. Ik haw dy kaart net makke, mar der binne al lju fan 'e Fryske Akademy oer gear west. No bin ik fan miening dat de F.A. wolris mis is (bgl. ek mei de stavering fan 'hoareka'), dus dat soe hjir ek samar kinne. Ieneach fan 'e Esk (oerlis) 20 jul 2019, 22.56 (CEST)
Plus, achte meidoggers, ik foarsis jimme dat oer twa, trije of fjouwer jier nije, jongere meidoggers de saak fan ferfryskjen fannijs op it aljemint bringe wolle. Drewes (oerlis) 21 jul 2019, 18.38 (CEST)

text: It nochris neilêzend besef ik dat ik hjirboppe noch gjin miening jûn haw fan wat ik fan it foarstel fan PDZ124169 fyn. Dus by dizzen: ik bin net mei Grypskerk troud, dus in ferfryske foarm dêr sil ik ek net wekker fan lizze. Dan soe it neffens my 'Grypstsjerk' wêze moatte, want wêr bedarret dy s yn 'Gryptsjerk'? 'Grypskerk' of 'Grijpskerk' haw ik lykwols ek neat op tsjin. Ieneach fan 'e Esk (oerlis) 22 jul 2019, 22.00 (CEST)
thread_title: Stimming
Oerlis:Westerkertiersk

message: We hoege der net oer te diskutearjen dat it Fryske substraat yn it Westerkertiersk grutter is as yn it oare Grinslânsk. Mar net alle wurden kinne aon it Fryske substraat taskreaun wurde. In wurd lykas mieghummel komt nocht oant yn it Drintsk foar (en faaks noch wol súdliker, dat wit ik net), dat is net super-Frysk. Miegen al hielendal net: dat sizze se hast oeral yn it Saksyske taalgebiet. It liket my sels warskynlik dat it Wâldfryske mychhimmel in Saksysk lienwurd is, en it Klaaifryske eamel it âldere wurd. Siepel, dat is sawat 'it' Saksyske wurd; it wurd altyd wêr as foarbyld oanhelle fan in typisk Saksysk wurd dat men yn it westen net ferstiet. Twijbak is ek neat besûnders: yn it liet Kaap'ren varen hjit it ek Al die ranzige tweebak lusten / moeten mannen met baarden zijn en dat liet komt út Flaanderen. En ja, yn it Dútsk is it ek al Zwieback, fan it Platdútske Twiebak. It liket my dus goed ôm dy seksje nochris nei te sjen. Steinbach (oerlis) 5 sep 2019, 23.14 (CEST)
replies: text: Ik haw tafallich alle fjouwer boarnen dy't ûnderoan dit artikel neamd wurde, en ik haw ris sitten te blêdzjen, mar ik kin nearne dit listke fine. Ik soe sizze, Steinbach, fiel jo frij om it listke nei eigen ynsicht oan te passen of om it hielendal fuort te heljen. Ieneach fan 'e Esk (oerlis) 7 sep 2019, 21.11 (CEST)
thread_title: "It Fryske substraat"
Oerlis:Douwe Fokkema sr.

message: Sjoch ek: [https://fy.wikipedia.org/wiki/Wikipedy:Gasteboek#Douwe Fokkema Sr.]

message: D. Fokkema Sr. is net op Skiermûntseach berne, mar yn Ljouwert. Hy kaam pas op it eilân doe't er dêr in baan as learaar krige. Doe kaam er yn 'e kunde mei it nijsgjirige eilanner dialekt. En hat him dêr doe tige foar ynset. (opm. pleatst troch Dr. H. Brouwer, Wine 14, OIerterp), 24 sept. 2020, 22:03 ‎84.80.179.209
thread_title: Flaters yn it artikel
Oerlis:Bep Turksma

message: Dit artikel is op 2 mei 2016 aangemaakt - zie bewerkingsgeschiedenis. Het is zo te zien een vertaling van deze versie van het artikel op de Nederlandstalige Wikipedia.
Daar is niets op tegen, maar ingevolge de gebruikte licentie is bronvermelding verplicht. De meeste Wikipedia's hebben daar een sjabloon voorZie hier voor het Nederlandstalige sjabloon Bronvermelding anderstalige Wikipedia, maar de Friestalige Wikipedia heeft dit zo te zien nog steeds niet.
Eerder heb ik al eens geconstateerd dat mijn artikel over Gerben Abma zonder bronvermelding was vertaald. Omdat ik ook destijds geen sjabloon kon vinden heb ik toen zelf maar een tekstje toegevoegd als bronvermelding. (link)
Mag ik de Friestalige Wikipedia dringend adviseren een sjabloon voor vertalingen aan te maken, en zouden de gebruikers dit sjabloon - bij voorkeur deugdelijk ingevuld, met datum van overname en oldid - dat dan aan alle vertaalde artikelen willen toevoegen s.v.p.
Muijz (oerlis) 29 sep 2019, 21.32 (CEST)
thread_title:  Bronvermelding
Oerlis:De Dream fan it Krús

message: It taalweb hat fisioen mei in 'i' derút goaid. Fisjoen wurdt no allinne mar mear mei in 'sj' skreaun.
replies: text: Wêr hawwe jo it oer? Hjirre stiet it gewoan mei in i. Ik soe net iens witte hoe't ik "fisjoen" útsprekke moast. Ieneach fan 'e Esk (oerlis) 13 nov 2019, 23.10 (CET)
thread_title:  fisjoen
Oerlis:Grou (plak)

message: Wat der it meast gaadlike plak foar wêze soe wit ik net, mar it liket my aardich en nim yn dit artikel in keppeling op nei de Dorpsfilm van Grouw dy't Johan Adolfs yn 1964 oer it doarp makke hat. De film (44:35, sûnder lûd) is by it Frysk Film Argyf bedarre en wol hjir, ynklusief in beskriuwing fan wat en wa't der allegear te sjen is. Films fan Adolfs oer oare Fryske doarpen binne oars fia dizze list te finen. Wutsje 8 jan 2020, 04.58 (CET)
thread_title:  Film
Oerlis:Johannes Tromp

message: Deze persoon wordt in Parlement & Politiek niet genoemd als Kamerlid. In de Handelingen tussen 1854 en 1965 is geen enkele spreker genaamd 'Tromp' te vinden: https://zoek.officielebekendmakingen.nl/resultaten?q=(c.product-area==%22sgd%22)and((dt.creator==%22Tweede+Kamer+der+Staten-Generaal%22)or(dt.creator==%22Tweede+Kamer+OCV+%252f+UCV%22))and((w.vergaderjaar==%221853-1854%22)or(w.vergaderjaar==%221854-1855%22)or(w.vergaderjaar==%221855-1856%22)or(w.vergaderjaar==%221856-1857%22)or(w.vergaderjaar==%221857-1858%22)or(w.vergaderjaar==%221858-1859%22)or(w.vergaderjaar==%221859-1860%22)or(w.vergaderjaar==%221860-1861%22)or(w.vergaderjaar==%221861-1862%22)or(w.vergaderjaar==%221862-1863%22)or(w.vergaderjaar==%221863-1864%22)or(w.vergaderjaar==%221864-1865%22))and((dt.type==%22Handelingen%22)and(w.spreker=%22Tromp%22))&zv=&col=Handelingen&hist=1
replies: text: Ek de data dy't syn lidmaatskip fan Provinsjale Steaten oanbelangje lykje net te dogen, sjoch:  Repertorium van Ambtsdragers en Ambtenaren. Drewes (oerlis) 19 feb 2020, 01.01 (CET)
Oerlis:Laura Black

message: Wat is de bron van de naam Eva Balasz?? Patrick19641964 1 mai 2020, 22.20 (CEST)
replies: text: It is fansels al wer fjouwer jier lyn dat ik dizze side skreaun haw, dat dat wit sa ien, twa, trije ek net mear. Dat hat der fansels earne tusken stien yn it boarnemateriaal, mar miskien is dat ûnderwilens feroare. Yn elts gefal stiet de namme Eva Balasz noch wol by de persoangegevens op 'e IAFD. Ieneach fan 'e Esk (oerlis) 2 mai 2020, 22.23 (CEST)
thread_title:  Boarne
Oerlis:Fise-presidint

message: It giet wat tsjin myn taalgefoel yn, mar moat dit artikel tsjintwurdich net vice-presidint hjitte? Yn 1992 hie it Frysk wurdboek (N-F) it noch oer fice, mar de lêste edysje fan it Frysk Hânwurdboek skriuwt vice, de foarheaksels fise en fice komme dêr net yn foar (en dus ek net yn de foarkarswurdlist). Wutsje 6 mai 2020, 19.05 (CEST)
replies: text: Fice wurdt noch wol jûn op Taalweb Frysk: Fice Drewes (oerlis) 6 mai 2020, 19.21 (CEST)
replies: text: :Wat nuver, dit smyt neat op. Hoe dan ek, de fraach is eins: hoe wichtich is dy foarkarswurdlist foar de stavering op dizze wikipedy? Wutsje 6 mai 2020, 19.27 (CEST)
replies: text: ::De Fryske Akademey lapet mei vice- en fice- syn eigen staveringsregels oan syn lears. Wêrom soene je no yn 'e frede sa'n dochs ynboargere foarheaksel mei in v en in c skriuwe, wylst dy letters oars yn it Frysk yn sokke posysjes nea brûkt wurde meie? Ik fyn dat wy as aktive brûkers fan it skreaune Frysk yn sokke oerdúdlike gefallen gewoan ús sûne ferstân brûke moatte en fêststelle dat de F.A. it blykber sels ek net altyd goed wit. En dat we gewoan "fise-" skriuwe moatte. Ieneach fan 'e Esk (oerlis) 6 mai 2020, 23.38 (CEST)
replies: text: :::Hjir kin ik my wol yn fine. Vice- is wat my oanbelanget Hollânsk en fice- liket nearne nei. Yn 1992 wie it iennige lemma dat yn it FW (N-F) foarkaam v, s. de [fe:] -'s, —-en; —-tsje. Tweeëntwintigste letter van het alfabet. Deze komt in de Friese spelling niet voor als beginletter. Lit ús it yndied dêr mar by hâlde. Wutsje 7 mai 2020, 00.44 (CEST)
thread_title:  Fise?